CELEX: 32016D2058
Language: bg
Date: 2016-11-23 00:00:00
Title: Решение за изпълнение (ЕС, Евратом) 2016/2058 на Комисията от 23 ноември 2016 година за изменение на Решение за изпълнение 2011/777/ЕС, Евратом за разрешаване на Румъния да използва някои приблизителни разчети за изчислението на базата за собствените ресурси от ДДС (нотифицирано под номер С(2016) 7397)

25.11.2016   
            
            
               BG
            
            
               Официален вестник на Европейския съюз
            
            
               L 319/38
            
         РЕШЕНИЕ ЗА ИЗПЪЛНЕНИЕ (ЕС, Евратом) 2016/2058 НА КОМИСИЯТА
   от 23 ноември 2016 година
   за изменение на Решение за изпълнение 2011/777/ЕС, Евратом за разрешаване на Румъния да използва някои приблизителни разчети за изчислението на базата за собствените ресурси от ДДС
   
      
         (нотифицирано под номер С(2016) 7397)
      
   
   (само текстът на румънски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, второ тире от него,
   след консултации с Консултативния комитет по собствените ресурси,
   като има предвид, че:
   
               (1)
            
            
               По силата на член 390б от Директива 2006/112/ЕО на Съвета (2) Румъния може, в съответствие с условията, приложими в тази държава членка към датата на нейното присъединяване, да продължи да освобождава от данък сделките, изброени в точка 10 от приложение X, част Б, за срока, за който същото освобождаване се прилага от която и да е от държавите членки, които са били членки на Общността към 31 декември 2006 г. Тези сделки трябва да бъдат взети предвид при определянето на базата за собствените ресурси от ДДС.
            
         
               (2)
            
            
               С Решение за изпълнение 2011/777/ЕС, Евратом на Комисията (3) на Румъния се разрешава да използва приблизителни разчети за сделките, посочени в точка 10 от приложение X, част Б към Директива 2006/112/ЕО.
            
         
               (3)
            
            
               В писмото си от 13 април 2016 г. (4) Румъния поиска разрешение да използва фиксиран процент от междинната база при изчисляването на базата си за собствените ресурси от ДДС за сделките, посочени в точка 10 от приложение X, част Б. Румъния доказа, че историческият процент е останал стабилен във времето. Поради това на Румъния следва да се разреши да изчислява базата за собствените ресурси от ДДС, като използва фиксиран процент в съответствие с искането в нейното писмо.
            
         
               (4)
            
            
               От съображения за прозрачност и правна сигурност е целесъобразно прилагането на разрешенията да бъде ограничено във времето.
            
         
               (5)
            
            
               Поради това е целесъобразно Решение за изпълнение 2011/777/ЕС, Евратом да бъде изменено по съответния начин,
            
         ПРИЕ НАСТОЯЩОТО РЕШЕНИЕ:
   Член 1
   Решение за изпълнение 2011/777/ЕС, Евратом се изменя, както следва:
   
               1)
            
            
               Вмъква се следният член 1а:
               „Член 1а
               Чрез дерогация от член 1 от настоящото решение, за целите на изчисляването на базата за собствените ресурси от ДДС от 1 януари 2016 г. до 31 декември 2020 г., на Румъния се разрешава да използва 0,15 % от междинната база за сделките, посочени в точка 10 (превоз на пътници) от приложение X, част Б към Директива 2006/112/ЕО.“;
            
         
               2)
            
            
               Член 2 се заменя със следното:
               „Член 2
               Настоящото решение се прилага от 1 януари 2011 г. до 31 декември 2020 г.“
            
         Член 2
   Адресат на настоящото решение е Румъния.
   
      Съставено в Брюксел на 23 ноември 2016 година.
      
         
            За Комисията
         
         Кристалина ГЕОРГИЕВА
         
            Заместник-председател
         
      
   
   
      (1)  ОВ L 155, 7.6.1989 г., стр. 9.
   
      (2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
   
      (3)  Решение за изпълнение 2011/777/ЕС, Евратом на Комисията от 28 ноември 2011 г. за разрешаване на Румъния да използва някои приблизителни разчети за изчислението на базата за собствените ресурси от ДДС (ОВ L 317, 30.11.2011 г., стр. 36).
   
      (4)  Ares(2016)1748164.